Diari Oficial de la Generalitat Valenciana


Sumari del DOGV 8291, del 10-05-2018 (2018/4300)

Resolució de 17 d'abril de 2018, de la Direcció General d'Investigació, Innovació, Tecnologia i Qualitat, per la qual sotmet a informació pública l'expedient de l'autorització sanitària per a la modificació del centre denominat IMED València, situat al carrer del Ferrocarril, 57, a Burjassot, modificació consistent en l'ampliació les activitats: fecundació in vitro, recuperació d'oòcits, banc d'embrions, laboratori de semen per a capacitació espermàtica, banc de semen, inseminació artificial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4300


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 17 d'abril de 2018, de la Direcció General d'Investigació, Innovació, Tecnologia i Qualitat, per la qual sotmet a informació pública l'expedient de l'autorització sanitària per a la modificació del centre denominat IMED València, situat al carrer del Ferrocarril, 57, a Burjassot, modificació consistent en l'ampliació les activitats: fecundació in vitro, recuperació d'oòcits, banc d'embrions, laboratori de semen per a capacitació espermàtica, banc de semen, inseminació artificial. [2018/4300]  
En aquesta Direcció general d'Investigació, Innovació, Tecnologia i Qualitat, s'instrueix l'expedient de l'autorització sanitària per a la modificació del centre denominat IMED València d'un centre tipus: C.1.1 Hospitals generals consistent en l'ampliació de les activitats: fecundació in vitro, recuperació d'oòcits, banc d'embrions, laboratori de semen per a capacitació espermàtica, banc de semen, Inseminació artificial.  
  
Segons l'Ordre de 26 de febrer de 2008, del conseller de Sanitat sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Reial Decret llei 9/2014, de 4 de juliol pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans i en relació amb el Decret 37/2017, de 10 de març, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre aquest expedient a informació pública per un terme de vint dies, a fi de que quants es troben interessats puguen examinar-ho i formular les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, en el carrer Micer Mascó, 31, on poden examinar-ho les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'abril de 2018.- La directora general de Recerca, Innovació, Tecnologia i Qualitat: Ana María Àvila Peñalver.